Skøelv Idretts- og Grendelag

Skøelv Idretts- og Grendelag fra Skøelv i Sørreisa kommune i Troms ble stiftet 13. juni 2002, da Skøelv Idrettslag og Skøelv Grendelag slo seg sammen.Troms Folkeblad: Sparer folk og tid (22. august 2002, arkivert hos Retriever Norge)

Foreningen driver grendehuset i Skøelv og arrangerer årlig dansegalla i Sørreisahallen. I 2008 ble Skøelv IGL tildelt Sørreisa kommunes kulturpris for 2007 for innsatsen med dansegallaene.Troms Folkeblad: Gjett hvem som fikk kulturprisen?  (13. februar 2008, oppdatert 3. september 2012, besøkt 27. mai 2014) Inntektene fra dansetilstelningene bidro til at Skøelv IGL kunne bygge nytt grendehus på stedet, som sto ferdig i 2012.Nordlys: Galla ga grendehus (s. 16, 22. august 2012, arkivert hos Retriever Norge) Foreningen har videreført tradisjonen med gubberenn på ski, som Skøelv IL arrangerte årlig fra 1969.Troms Folkeblad: Feiret seg selv (s. 15, 19. april 2014, arkivert hos Retriever Norge) Skøelv IGLs seniorlag i fotball for menn spiller i 2014 i 5. divisjon Troms avdeling 2 (nivå 6). Hjemmebanen i fotball er Skøelv stadion (gress).

Skøelv Idrettslag var stiftet 25. august 1921 og drev med fotball, håndball og ski.Arne Brustad (red.): Aktive fotballspillere. Bind 2. Idrettsforlaget, Oslo 1953 (s. 532, digitalisert av Nasjonalbiblioteket) Klubben hadde i siste halvdel av 1930-tallet det beste fotballaget i indre Troms, og ble kretsmestere i Troms Innland fotballkrets fem år på rad i klasse A, i 1935, 1936, 1937, 1938 og 1939.Jonny Hansen (red.): I "futtbollens" tjeneste - 75 år med Troms Fotballkrets. Troms Fotballkrets, Tromsø 1994 (s. 101, digitalisert av Nasjonalbiblioteket)

 Referanser 

 Kilder 
Hjemmeside (besøkt 27. mai 2014)
Norges Fotballforbund: Skøelv IL-og Grendelag- Fotball (sic) (besøkt 27. mai 2014)
Terminlister og tabeller hos Norges Fotballforbund (besøkt 27. mai 2014)
Sørreisa Idrettslag - Håndball: SIL TV (for draktfarger) (besøkt 27. mai 2014)

Kategori:Idrettslag i Troms
Kategori:Idrettslag etablert i 2002
Kategori:Fotballag i Troms
Kategori:Fotballag etablert i 2002
Kategori:Sport i Sørreisa